stanford-oval/wikipedia huggingface dataset:
פול לזרספלד

| --- | --- |

 לידה:  13 בפברואר 1901 וינה, האימפריה האוסטרו-הונגרית 
 פטירה:  30 באוגוסט 1976 (בגיל 75) ניו יורק, ארצות הברית 
 מקום לימודים:  אוניברסיטת וינה  בפסקה זו רשומה אחת נוספת שטרם תורגמה 
 מנחה לדוקטורט:  רוברט זרנר 
 מוסדות:  אוניברסיטת וינה  אוניברסיטת פיטסבורג  סורבון  Federal Emergency Relief Administration 
 תלמידי דוקטורט:  ג'יימס סמואל קולמן, Peter H. Rossi 
 פרסים והוקרה:  עמית האיגוד האמריקני לסטטיסטיקה 
 בן או בת זוג:  מארי ג'הודה (1927–1930)  הרתה הרצוג (1936–1945)  פטרישה קנדל (1949–?) 
 צאצאים:  רוברט לזרספלד, לוטי ביילין 
 
פול פליקס לזרספלד (באנגלית: Paul Felix Lazarsfeld;‏ 13 בפברואר 1901 – 30 באוגוסט 1976) היה סוציולוג יהודי אמריקאי, מהחשובים במאה ה-20. נחשב לאבי חקר תקשורת ההמונים.
בין הראשונים שעשו שימוש בסקרים ככלי למחקר ובעיקר למחקרי דעת קהל ומהראשונים שעשו שימוש אנליטי בסקרים בקרב קבוצות דגימה על מנת להסיק על קשרים סיבתיים המשפיעים על פעולותיהם של אינדיבידואלים. מפורצי הדרך בשימוש במחקרי פאנל ואבי רעיון השימוש בפאנלים במסגרתם נערכו שני ראיונות עם אותה קבוצת אנשים. באמצעות שיטה זו ניתן היה לבחון שינויים בגישותיהם והתנהגותם של אינדיבידואלים לאורך זמן באופן מדויק יותר מכפי שבוצע עד אז. בהקשר זה נודע לזרספלד כאבי חקר הקהל ותקשורת ההמונים.
קורות חיים

לזרספלד נולד בווינה בירת אוסטריה, בן לזוג יהודים אינטלקטואלים: אמו, סופי לזרספלד, הייתה מטפלת אדלריאנית, ואביו רוברט היה עורך-דין. למד מתמטיקה באוניברסיטת וינה, שם קיבל תואר דוקטור על תזה שעסקה בהיבטים המתמטיים של תורת היחסות הכללית של איינשטיין. בשנות ה-20 של המאה ה-20 עסק בהוראת מתמטיקה בבית ספר תיכון והתקרב לאישים מהחוג הווינאי כגון אוטו נוירת ורודולף קרנפ.
אל הסוציולוגיה הגיע לזרספלד דרך המומחיות שלו במתמטיקה ובשיטות כמותיות. הוא השתתף במספר מחקרים כמותיים מוקדמים, כולל הסקר המדעי הראשון של מאזיני הרדיו (1930/31), מחקר הידוע בשם: RAVAG-Study . המדגם של הסקר כלל כ-110 אלף נשאלים.
בשנת 1926 נישא למארי ג'הודה (Jahoda), חוקרת בתחום הפסיכולוגיה החברתית ודוקטור לפסיכולוגיה, יהודייה ילידת וינה גם היא.
יחד עם הפרופסור למשפטים, הסוציולוג וחוקר דעת הקהל האנס זייסל (Zeisel),‏ חקר ב-1933 את ההשפעה החברתית של האבטלה על אוכלוסיית הכפר מריאנטל (Marienthal). ‏
הוא התגרש ממארי ב-1934, נישא לתלמידתו הרטה הרצוג, והתגרש ממנה ב-1945.
הגירתו לארצות הברית

מחקרו של לזרספלד על מריינטאל משך את תשומת לבם של אנשי קרן רוקפלר, והם העניקו ללזרספלד מענק מחקר לשנתיים בארצות הברית.
בשנים 1933-1935, עבד לזרספלד עם המינהל הפדרלי לסיוע חירום (FERA) וסייר בארצות הברית, תוך שהוא קושר קשרים באותן אוניברסיטאות בהן היו תוכניות מחקר אמפירי במדעי החברה. זו הייתה התקופה בה פגש לזרספלד באוניברסיטת רוצ'סטר את לותר פרי (Fry), פגישה שהובילה למחקר בנושא השפעה אישית, שנכתב כעשרים שנה מאוחר יותר יחד עם אליהוא כ"ץ. כמו כן פגש את רוברט לינד (Lynd) שכתב יחד עם אשתו, הלן לינד, את המחקר "Middletown study" על עיר באינדיאנה.
לינד היה מאלו שסייעו ללזרספלד להשתקע בארצות הברית, כאשר החליט זה בתום השנתיים לא לחזור לאוסטריה מוכת האנטישמיות. לינד היה מאלו שסייעו ללזרספלד להתקבל להנהלות של ניוארק (Newark Center) ושל "פרויקט הרדיו של פרינסטון" ("The Princeton office of Radio Research").
לזרספלד היה קשור למכון בשם "Psychological Corporation", מלכ"ר שעסק ביישומים פסיכולוגיים בעסקים. במסגרת מכון זה הציע מספר פרויקטים שנדחו כי לא היו בעלי ערך מסחרי. באותה תקופה סייע לפסיכולוג היישומי ג'ון ג'נקינס (Jenkins) מאוניברסיטת קורנל לתרגם ספר מבוא לסטטיסטיקה שלזרספלד עצמו כתב עבור סטודנטים שלו בווינה.
ב-1962 עמד לזרספלד בראש האגודה האמריקאית לסוציולוגיה.
ביקורת

תאודור אדורנו מאוניברסיטת פרנקפורט התייחס למחקרו של לזרספלד על תקשורת המונים כ"מחקר אדמיניסטרטיבי". כוונתו הייתה כי ממחקרו של לזרספלד נעדרת ביקורתיות, כאשר הוא מייחס לנמען אפשרות בחירה פונקציונליסטית, עובדה המחלישה ביקורת פוטנציאלית על מוסדות תקשורת ההמונים והשפעתם.
לזרספלד לא נרתע מן הביקורת והציע לאדורנו לשתף פעולה, הצעה אשר נשאה פרי עם פרסום מאמר ב-horkheimer's journal ב-1941. השניים שיתפו פעולה גם במחקר על מוזיקה, שנערך במסגרת פרויקט הרדיו של פרינסטון, תוצאות שיתוף פעולה זה פורסמו על ידי אדורנו ושומן במהדורה הראשונה של radio research yearbook בשנת 1941.
סי רייט מיילס (C. Wright Mills), בעבודתו "Sociological Imagination" מ-1959 מתח ביקורת על הפילוסופיה הכללית (abstract empricism), וזיהה בלזרספלד את מייצגה. מיילס ביקר את איכות היישום הנמוכה של רוטינה בדרגה שנייה של מחקר סוציולוגי, ואפרטיונאליזם.
תומכיו של לזרספלד ענו כי לזרספלד ראוי לקרדיט על כך ששיתף פעולה באופן מוצלח בין חוקרים, ושחלק מגוון רחב של גישות כמותניות ואיכותניות. דוגמה לשיתוף פעולה כזה הוא המחקר מריינטאל (1933), שיתוף הפעולה עם אדורנו (1941), ושיתוף הפעולה עם האדלי קאנטריל (1940), רוברט קינג מרטון (1948), וברנרד ברלסון (1954) בפרויקטים של מחקרי תקשורת.
בנוסף, לאורך השנים נטען כי מחקרם של לזרספלד והמרכז לסוציולוגיה בקולומביה, מתאר שיטת עבודה בה הכל משועבד לתוצאות, והאינדבדואליות של החוקר הולכת לאיבוד. ביקורת זו התייחסה יותר לסגנון מכון המחקר, ולא למחקרים קונקרטיים.
הערות שוליים

↑  להרחבה בנושא מחקר הרדיו ראו:  Dominik Schrage, Psychological engineering and Radiophony, 2001, pp 306--314
↑  המחקר התפרסם בשנת 1933 בשם "Die Arbeitslosen von Marienthal. Ein soziographischer Versuch über die Wirkungen langandauernder Arbeitslosigkeit"
↑  Middletown: A Study in Modern American Culture
| --- | --- |
בקרת זהויות :  NLI: 987007272353205171  PLWABN: 9810685478505606  BIBSYS: 90143794  BNC: 000048480  BNE: XX996035  BnF: cb12281064x (data)  CANTIC: a10111864  CiNii: DA00500783  GND: 118726862  ICCU: CFIV053788  ISNI: 0000 0000 8140 6256  LCCN: n79082169  LNB: 000070009  MGP: 249935  NDL: 00447057  NKC: jn20000701019  NLA: 35294999  NLK: KAC201512662  NSK: 000380089  NTA: 068321392  RERO: 02-A003502311  SELIBR: 322668  SNAC: w6rj4m8q  SUDOC: 031632378  Trove: 901260  VIAF: 61607798   WorldCat (עם VIAF): 61607798
הזעת לילה

| --- | --- |
 שמות נוספים:  Sleep sweats, nocturnal hyperhidrosis
 תחום:  Infectious disease, oncology
 
הזעת לילה או הזעת יתר לילית היא הזעת יתר במהלך השינה, עד כדי הרטבה של בגדי השינה והמצעים.
הזעת לילה יכולה להיות בלתי מזיקה, או סימן למחלה. היא עשויה להתרחש בגלל סביבת שינה חמה מדי, למשל חדר שינה מחומם מדי או יותר מדי שמיכות. מנגד, הזעת לילה יכולה להיות תסמין של שלל מחלות ומצבים רפואיים, בדרגות חומרה שונות. אחת הסיבות השכיחות להזעות לילה אצל נשים מעל גיל 40 היא השינויים ההורמונליים הקשורים לגיל המעבר.
מנגנון

הזעה היא תהליך טבעי שמטרתו העיקרית היא שמירה על טמפרטורה תקינה בגוף. כאשר טמפרטורת הגוף הפנימית גבוהה מדי ועוברת את סף ההזעה, ההיפותלמוס - אזור במוח שפועל כווסת החום של הגוף - מזהה זאת. בתגובה הוא שולח אות למערכת העצבים האוטונומית, האחראית על ויסות תהליכים בלתי רצוניים בגוף כמו קצב הלב, לחץ הדם וההזעה. זו בתורה מפעילה את בלוטות הזיעה. הזיעה שמופרשת מתאדה מהעור ומקררת את הגוף.
ישנם גורמים נוספים המשפיעים על כמות ההזעה ועל הרכב הזיעה. הורמונים שונים יכולים להעלות את טמפרטורת הגוף או להשפיע על ההיפותלמוס המנסה לאזן אותה. הורמונים אחרים יכולים לגרות את מערכת העצבים הסימפתטית, המגבירה את ייצור הזיעה. גם שינויים בלחץ הדם וברמות הסוכר יכולים להשפיע על חילוף החומרים ועל קצב הלב והתרחבות כלי דם, ובכך להשפיע על ויסות טמפרטורת הגוף.
ישנם שינויים בסף ההזעה לאורך היממה, והגורמים להזעת לילה מורכבים. הם יכולים להיות קשורים לחום הגוף עצמו, להפרעה בכל שלב בתהליך ויסות החום או בכל אחד מהגורמים האחרים המשפיעים על התהליך. גורמים נוספים שנמצאו קשורים להזעת לילה הם הפרעות בשלבי השינה, חריגות בחוט השדרה או בגזע המוח, רמות גבוהות של פחמן דו-חמצני בדם, שינויים ברמת המלחים בדם או בתפקוד הקולטנים המזהים שינויים אלה. מנגנון אפשרי נוסף הוא מצב של דריכות יתר ורגישות חושית מוגברת, או ערנות בלילה מסיבות רפואיות אחרות, אשר גורמות לאדם להבחין יותר בהזעה בשעות אלו. לא תמיד ניתן למצוא סיבה ברורה להזעת לילה.
גורמים אפשריים

הזעת לילה יכולה להיגרם ממגוון רחב של סיבות. היא יכולה להיות בלתי מזיקה, אך עשויה גם להעיד על מחלה שחשוב לבדוק, לאבחן ולטפל בה. עם זאת, ישנם מקרים בהם הבירור הרפואי לא מעלה סיבה ברורה להזעת לילה.
גורמים אפשריים > סביבה והתנהגות

הזעת לילה עשויה להתרחש כתוצאה מעלייה בטמפרטורת הגוף. גורמים סביבתיים שונים יכולים לגרום לכך, כגון חדר שינה חם מדי, שימוש בשמיכות עבות מדי, או לבישת בגדים חמים מדי לשינה. במקרים אלה, ההזעה היא תגובה פיזיולוגית תקינה של הגוף לקירור עצמי.
מחקרים הראו כי גם אורח חיים ותזונה משפיעים על הזעות לילה. נמצא קשר בין תזונה עשירה בשומן וסוכר לעלייה בסיכון להזעות לילה. לעומת זאת, תזונה ים-תיכונית ותזונה עשירה בפירות נקשרו לסיכון נמוך יותר לתופעה זו. בנוסף, נמצא כי פעילות גופנית מאומצת, עישון, שתיית אלכוהול מוגברת ושימוש בהרואין, מעלים את הסיכון להזעות לילה.
גורמים אפשריים > בריאות נשים

אצל נשים, הזעות לילה יכולות להיגרם ממספר גורמים הקשורים לשינויים הורמונליים במהלך החיים. אחד הגורמים המרכזיים הוא גיל המעבר, בו מעל 80% מהנשים חוות גלי חום הכוללים הזעת יתר, כולל הזעת לילה. גם נשים בהיריון עשויות לחוות הזעות לילה, כאשר נשים שנכנסו להיריון בגיל צעיר נמצאות בסיכון גבוה יותר לתופעה. גורם נוסף הוא תסמונת קדם-וסתית, שבה נשים עשויות לחוות הזעות בלילה כתוצאה משינויים הורמונליים המתרחשים בשלב זה של המחזור החודשי.
גורמים אפשריים > מצבים רפואיים

הזעת לילה עשויה להיגרם ממגוון מצבים רפואיים. זיהומים, כמו שחפת ודלקת ריאות, יכולים לגרום להזעה מוגברת כחלק מתגובה חיסונית. מחלות ממאירות, כגון לימפומה, עלולות להוביל להזעות לילה כאחד התסמינים המוקדמים. הפרעות הורמונליות, כמו יתר פעילות של בלוטת התריס או סוכרת, וכן מחלות אוטואימוניות, מחלות לב-ריאה והשמנת יתר עשויות גם הן להשפיע על ויסות החום בגוף. בנוסף, הפרעות נוירולוגיות ופסיכיאטריות והפרעות שינה יכולות לגרום להזעת לילה.
גורמים אפשריים > תרופות

הזעת לילה יכולה להיות תופעת לוואי של תרופות שונות. בין התרופות הללו נמצאות תרופות לשיכוך כאבים (למשל מפרידין ומתאדון), נוגדי דלקת שאינם סטרואידיים, ותרופות להורדת חום (למשל אספירין ואקמול). תרופות המשפיעות על המערכת ההורמונלית, (למשל אינסולין ותרופות לטיפול בסוכרת) עלולות גם הן לגרום להזעת לילה. בנוסף, תרופות פסיכיאטריות (כמו SSRI ונוגדי דיכאון טריציקליים), וכן תרופות לטיפול ביתר לחץ דם, עלולות להשפיע על מנגנון ההזעה. תרופות אחרות שעלולות לגרום להזעת לילה כוללות תרופות נגד שיעול, תרופות להקלה על גודש, ותרופות מסוימות לטיפול ב-HIV.
אבחון

בירור רפואי ייעשה כאשר התופעה חוזרת על עצמה, מפריעה לשינה או מלווה בתסמינים נוספים. הבירור יתחיל מלקיחת היסטוריה רפואית ובדיקה גופנית, שמטרתן לזהות גורמים אפשריים לתופעה. אם אלה לא העלו אבחנה ספציפית, השלב הבא בבירור יכול לכלול בדיקות דם וצילום חזה. במידת הצורך, הרופא עשוי להמליץ על בדיקות נוספות בהתאם לחשד הקליני, על מנת לשלול מצבים רפואיים מסוימים או לאשר אותם.
ראו גם

זיעה
בלוטות זיעה
הערות שוליים

1 2  "Night sweats - Mayo Clinic". www.mayoclinic.org. נבדק ב-2020-10-29.
1 2 3 4  James W. Mold, Barbara J. Holtzclaw, Laine McCarthy, Night Sweats: A Systematic Review of the Literature, The Journal of the American Board of Family Medicine 25, 2012, עמ' 878–893 doi: 10.3122/jabfm.2012.06.120033
↑  T. F. Kruger; M. H. Botha (2008). Clinical Gynaecology. Juta and Company Ltd. p. 333. ISBN 978-0-7021-7305-9.
↑  Elizabeth A. Coon, William P. Cheshire, Sweating Disorders, Continuum (Minneapolis, Minn.) 26, 2020-02, עמ' 116–137 doi: 10.1212/CON.0000000000000813
↑  Qiang Tan, Thermoregulatory Hormones: Endocrinology of Body Temperature Regulation, Endocrinology & Metabolic Syndrome 12, 2023-12-26, עמ' 1–2 doi: 10.35248/2161-1017.23.12.389
↑  Chan Lek Tan, Zachary A. Knight, Regulation of Body Temperature by the Nervous System, Neuron 98, 2018-04, עמ' 31–48 doi: 10.1016/j.neuron.2018.02.022
1 2 3 4 5  Carl Bryce, Persistent Night Sweats: Diagnostic Evaluation, American Family Physician 102, 2020, עמ' 427–433
↑  Gerrie-Cor M Herber-Gast, Gita D Mishra, Fruit, Mediterranean-style, and high-fat and -sugar diets are associated with the risk of night sweats and hot flushes in midlife: results from a prospective cohort study123, The American Journal of Clinical Nutrition 97, 2013-05-01, עמ' 1092–1099 doi: 10.3945/ajcn.112.049965
1 2 3 4  Anthony J. Viera, Michael M. Bond, Scott W. Yates, Diagnosing Night Sweats, American Family Physician 67, 2003-03-01, עמ' 1019–1024
1 2 3  Gerrie-Cor M. Herber-Gast, Gita D. Mishra, Yvonne T. van der Schouw, Wendy J. Brown, Annette J. Dobson, Risk factors for night sweats and hot flushes in midlife: results from a prospective cohort study, Menopause 20, 2013-09, עמ' 953 doi: 10.1097/GME.0b013e3182844a7c
↑  Bansal, Ramandeep; Aggarwal, Neelam (בינואר–במרץ 2019). "Menopausal Hot Flashes: A Concise Review". Journal of Mid-Life Health. 10 (1): 6–13. doi:10.4103/jmh.JMH_7_19. ISSN 0976-7800. PMC 6459071. PMID 31001050. {{cite journal}}:  (עזרה)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מקס טרייטל

| --- | --- |

מקס טרייטל, דיוקן בצעירותו. דיוקן עצמי (ציור פחם).
 לידה:  17 בדצמבר 1890 פוזנן, ממלכת פרוסיה 
 פטירה:  14 בדצמבר 1942 (בגיל 51) אושוויץ, גרמניה הנאצית 
 
מקס טרייטל (בגרמנית: Max Treitel;‏ 17 בדצמבר 1890 בפוזנן – לאחר 14 בדצמבר 1942 באושוויץ) היה צייר יהודי-גרמני.
הפרס הוענק למקס טרייטל מכיתתו של לוביס קורינת כהוקרה על הישגיו הטובים, 21 במרץ 1914. חתום על ידי מקס ליברמן, לוביס קורינת, ארתור לוין פונקה ומרטין ברנדנבורג (סטודיו לציור ופיסול, ברלין-שרלוטנבורג)
ביוגרפיה

טרייטל נולד למשפחה יהודית ענייה. אביו נפטר כשהיה ילד, והוא גדל עם שתי אחיותיו, פולה ויוהנה, תחת חסותה של אמם. כישרונו האמנותי זיכה אותו בתמיכתם של בני הזוג גוסטב ורוזלי גולדשמידט מפוזנן, שסייעו לו בלימודיו.
בברלין-שרלוטנבורג למד ב"סטודיו לציור ולפיסול" במשך מספר שנים. כתלמיד בכיתתו של האמן לוביס קורינת, זכה ב-21 במרץ 1914 בפרס הצטיינות מטעם הכיתה, כהוקרה על הישגיו האמנותיים. חברי חבר השופטים שהעניקו לו את הפרס כללו אישים בולטים כגון מקס ליברמן, לוביס קורינת, הפרופסור ארתור לווין-פונקה ומרטין ברנדנבורג. לצד עבודתו כצייר, שימש גם כמאייר, וייתכן שהיה חבר בזצסיון הברלינאי.
בשנות ה-20 של המאה ה-20 צייר טרייטל דיוקנאות של מספר אזרחים פינים שהתגוררו בגרמניה. בשנת 1924 צייר את דיוקנו של יוהנס מיכאל בוקס (1881–1946), הבישוף הקתולי הראשון של פינלנד לאחר הרפורמציה הפרוטסטנטית, שהיה כומר ממוצא הולנדי.
ב-14 בדצמבר 1942 גורש טרייטל לאושוויץ יחד עם אחותו הבכורה יוהנה טרייטל, שהייתה עיוורת וסבלה משיתוק חלקי. מאז שנת 1925 התגוררו השניים יחד ברחוב קרלסרוהר 23 בברלין. שניהם נרצחו באושוויץ. לזכרם הונחו אבני נגף (מול ביתם בברלין).
יצירות

חלק מיצירותיו של טרייטל שמורות במוזיאון היהודי בפרנקפורט וכן באוספים פרטיים של פטרוניו ולקוחותיו.
הערות שוליים

↑  For example, for the title illustration of: Fritz Gross: Georg Büchner. Stationen eines Lebens. Alfred Richard Meyer, Berlin 1919.
↑  See the catalog of the 31st exhibition of the Berlin Secession, Oct.-Dec. 1917.
↑  "Max Treitel". Stolpersteine Berlin.
ביג דדי קיין

| --- | --- |

 לידה:  10 בספטמבר 1968 (בן 56) ברוקלין, ניו יורק, ארצות הברית 
 שם במה:  Big Daddy Kane 
 מוקד פעילות:  בדפורד-סטייבסנט, ברוקלין, ניו יורק סיטי, ניו יורק, ארצות הברית
 תקופת הפעילות:  מ-1987
 עיסוק:  זמר
 סוגה:  ראפ, היפ-הופ
 שפה מועדפת:  אנגלית 
 חברת תקליטים:  Cold Chillin'/Reprise/Warner Bros.Records  MCA Records   Blackheart/Mercury/PolyGram
 שיתופי פעולה בולטים:  ג'וס קרו, קווינסי ג'ונס, קול ג'י ראפ, טופאק שאקור, פרינס פול,  איזי מו בי
 officialbigdaddykane.com
 פרופיל ב-IMDb
 
אנטוניו הארדי (באנגלית: Antonio Hardy; נולד ב-10 בספטמבר 1968), הידוע גם תחת שם הבמה ביג דדי קיין (Big Daddy Kane), הוא ראפר אמריקאי, זוכה פרס גראמי וחבר בהרכב ההיפ הופ ג'וס קרו (Juice Crew). הוא נחשב אחד מהראפרים המשפיעים והמוכשרים ביותר בהיפ הופ. במגזין "רולינג סטון" דרגו את השיר שלו, "Ain't No Half-Steppin'‎", במקום ה-25 ברשימת 50 שירי ההיפ הכי הגדול של כל הזמנים.
בנוגע למקור הכינוי שלו, ביג דדי קיין אמר: "החלק ביג דדי והחלק קיין מקורם משני דברים שונים. החלק קיין מקורו בגיל צעיר כאשר אהבתי לראות סרטי אמנויות לחימה. החלק ביג דדי מקורו מהדמות ששיחק וינסנט פרייס בסרט מסיבת חוף".
ביוגרפיה > 1984 - 1990

ב-1984 קיין התיידד עם ביז מארקי והחל לכתוב עמו מילים לשירים של ביז, שבעתיד הפכו לשירים המפורסמים ביותר שלו. שניהם יצטרפו לקולקטיב ההיפ הופ ג'וס קרו, שבראשו עמד המפיק מארלי מארל. ב-1987 קיין חתם עם הסוכן טיירון ויליאמס (הסוכן של מארלי מארל) וחתם בחברת התקליטים Cold Chillin' Records. ב-1988 קיין שחרר את הסינגל הראשון שלו, "Raw", שבמהרה נהיה להיט מחתרתי. בתחילת קיץ 1988 קיין הוציא לאור את אלבומו הראשון, "Long Live the Kane", שכלל את הלהיט "'Ain't No Half Steppin". באותה השנה קיין כתב את חמשת השירים הראשונים באלבום הבכורה של ביז מארקי. ב-1989 קיין הוציא לאור את אלבומו השני, "It's a Big Daddy Thing", שכלל סימפולים משנות ה-70.
ביוגרפיה > 1991 - 1999

ב-1991 קיין התארח בשיר "'Feels Like Another One" של הזמרת פטי לבל. באותה השנה קיין זכה בפרס גראמי בקטגוריית "ביצוע הראפ הטוב ביותר על ידי צמד או הרכב" על ההופעה שלו בשיר "Back on the Block" של קווינסי ג'ונס. ב-1992 השיר "Nuff Respect" של קיין הופיע בפסקול של הסרט רחובות אלימים.
ב-1993 קיין השתתף לראשונה כשחקן בסרט "החבורה" (Posse) של מריו ואן פיבלס. באותה השנה קיין שיחק גם בסרט הקומי "איש המטאור" (Meteor Man) של רוברט טאונסנד, לצד כריס טאקר ודון צ'ידל.. במהלך שנות ה-90 קיין הופיע במגזין פלייגריל ובספר סקס של מדונה.
בתחילת שנות ה-90 ג'יי זי היה הייפ מאן בהופעות של קיין, כאשר הוא היה משמש כקול רקע בהופעות שלו. קיין עזר לפתח את הקריירה המוזיקלית של ג'יי זי; כמו כן, קיין הפגיש בין אייס טי לג'יי זי. ב-1994 ג'יי זי התארח בשיר " Show & Prove" של קיין.
ב-1995 קיין הקליט יחד עם טופאק שאקור, אם סי האמר ודני בוי את השיר "Too Late Playa". ב-1996 הוא התארח בשיר "Where Ever U R" של טופאק. ב-1997 הוא התארח בסינגל "The Cypher Part 3" של הראפר פרנקי קטלס. בשנת 1998 קיין התארח בשיר "The Symphony" של מארלי מארל. באותה השנה קיין הוציא לאור את אלבומו השביעי והאחרון, "Veteranz' Day". קיין קיבל ביקורות מעורבות על האלבום, ונמכרו מספר מועט של עותקים בהשוואה לאלבומים הקודמים שלו.
ביוגרפיה > 2000 – היום

בשנת 2000 ביג דדי קיין התארח יחד עם קול ג'י ראפ ו-KRS-One בשיר "Class of 87" של טוני טאץ'. ב-2002 קיין התארח בשני סינגלים: "The Man, The Icon" שהופק על ידי דה אלכימיסט ו- "Any Type of Way" שהופק על ידי די ג'יי פרמייר. ב-2004 השיר "Warm It Up, Kane" של קיין הופיע בפסקול של המשחק ג'י טי איי סאן אנדרס, ואף השתמשו במשחק בשם "קיין" כשם של המנהיג של קבוצת הגנגסטרים היריבה.
ב-2005 ביג דדי קיין זכה בטקס מצטייני ההיפ הופ של הערוץ VH1, כמו כן הופיע בטקס עם הרקדנים הישנים שלו (סקוב וסקראפ). באותה השנה קיין ביחד עם קול ג'י ראפ הופיעו בסרט הדוקומנטרי מסיבת שכונה עם דייב שאפל. בשנת 2006 התארח בשיר "Get Wild Off This" של הצמד הבריטי Stanton Warriors. ב-7 ביוני אותה השנה קיין הופיע לצד וו טאנג קלאן, ראקים ולצד חברו הוותיק באסטה ריימס בהופעה Summer Jam (פסטיבל היפ הופ שנתי שמתרחש במזרח רד'רפורד, ניו ג'רזי). באסטה ריימס יזם להביא את קיין להופעה כדי לכבד את המורשת של ההיפ הופ הניו יורקי. ב-2007 קיין התארח במיקסטייפ The Brick: Bodega Chronicles של ג'ואל אורטיז.
ב-2008 קיין הופיע הופעת אורח בקליפ לשיר "Game's Pain" של דה גיים. בקליפ גם התארחו רייקוון, אייס קיוב ות'רי 6 מאפיה. בשיר דה גיים מתייחס לתקופה שג'יי זי היה ההייפ מאן של ביג דדי קיין: "תשאל את המעריצים של ג'יי זי על ביג דדי קיין : לא מכירים אותו. גיים יראה להם". קיין גם התארח ברמיקס של "Don't Touch Me" של באסטה ריימס. ב-2009 קיין שיחק בסרט Just Another Day. הסרט הוא סיפור על שני ראפרים, אחד צעיר ועני, והשני זקן ומצליח. הסרט עוקב אחרי יום אחד בחיים שלהם.
ביג דדין קיין התארח יחד עם הראפר אם אף דום בשיר "Think I Am" של מאסטה אייס (חבר לשעבר בג'וס קרו). ב-2013 קיין, להקת ההיפ הופ הניו יורקית Lifted Crew וזמר האר אן בי Showtyme ייסדו את ההרכב Las Supper. ב-26 במרץ 2013 ההרכב הוציא לאור את אלבום הבכורה שלהם, שנקרא "Back to the Future".
בשנת 2016 שיחק בסרט "חשופה", מותחן פשע בכיכובו של קיאנו ריבס.
ביוני 2020 הוציא את הסינגל "Enough" שעוסק באלימות משטרתית.
דיסקוגרפיה

| שם האלבום | פרטי האלבום | מקום במצעדים> US | מקום במצעדים> US R&B | סרטיפיקציה |
| --- | --- | --- | --- | --- |
| Long Live the Kane |  תאריך: 21 ביוני 1988  חברת תקליטים: Cold Chillin' Records | 116 | 5 |  RIAA: זהב |
| It's a Big Daddy Thing |  תאריך: 12 בספטמבר 1989  חברת תקליטים: Cold Chillin' Records | 33 | 4 |  RIAA: זהב |
| Taste of Chocolate |  תאריך: 19 באוקטובר 1990  חברת תקליטים: Cold Chillin' Records | 37 | 10 |  |
| Prince of Darkness |  תאריך: 29 באוקטובר 1991  חברת תקליטים: Cold Chillin' Records | 57 | 25 |  |
| Looks Like a Job For |  תאריך: 25 במאי 1993  חברת תקליטים: Cold Chillin' Records | 52 | 9 |  |
| Daddy's Home |  תאריך: 13 בספטמבר 1993  חברת תקליטים: MCA Records | 155 | 26 |  |
| Veteranz' Day |  תאריך: 27 באוקטובר 1998  חברת תקליטים: Mercury Records | – | 62 |  |
הערות שוליים

↑  Big Daddy Kane: Biography
1 2  The Greatest MCs Of All Time
↑  The 50 Greatest Hip-Hop Songs of All Time: Big Daddy Kane,Aint No Half Steppin
↑  Halftimeonline.net Big Daddy Kane Hip Hop Icon Series interview
↑  Big Daddy Kane: Rap Like No Equal Rappers Talk Hip Hop Beef & Old School Hip Hop
↑  קולמן בריאן, 2007, Check The Technique: Liner Notes For Hip-Hop Junkies, עמוד 47
↑  Big Daddy Kane: Rap Like No Equal Rappers Talk Hip Hop Beef & Old School Hip Hop
↑  Daddy's Home > Overview
↑  2pac Too Late Playa Feat Mc Hammer, Big Daddy Kane, Nutt-so Danny Boy
↑  Jay-Z - Television Tropes & Idioms (ארכיון)
1 2  RIAA – Searchable Database: Big Daddy Kane
| --- | --- |
בקרת זהויות :  NLI: 987007340666505171  BnF: cb139455058 (data)  GND: 134699572  ISNI: 0000 0000 5515 362X  LCCN: n91107561  MusicBrainz: 8e75d270-4d53-4a4a-bc14-e3ace37ebd4e  NTA: 102278083  VIAF: 2661898   WorldCat (עם VIAF): 2661898
שמורת הקרנפים והאריות

| --- | --- |

נמר אפריקאי צעיר בשמורת הקרנפים והאריות
 מידע כללי
 תאריך הקמה:  1985
 נתונים ומידות
 שטח:  12 קמ"ר
 מיקום
 מדינה:  דרום אפריקה דרום אפריקה
 מיקום:  מחוז חאוטנג
 קואורדינטות:  25°58′38″S 27°47′23″E﻿ / ﻿25.97711111°S 27.78963333°E﻿ / -25.97711111; 27.78963333
 אתר השמורה
  (למפת דרום אפריקה מוגדלת) פרטוריה קייפטאון בלומפונטיין יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודישמורת הקרנפים והאריות(למפת דרום אפריקה רגילה) פרטוריה קייפטאון בלומפונטיין יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודישמורת הקרנפים והאריות
 
שמורת הקרנפים והאריות או פארק הקרנפים והאריות (באנגלית: Rhino and Lion Nature Reserve או Rhino and Lion Park) היא שמורת טבע במחוז חאוטנג שבדרום אפריקה. השמורה משתרעת על פני שטח בן 12,000 דונם, והיא מהווה מקום מחיה של מגוון מיני בעלי חיים פראיים שניצודים בידי האדם ובעלי חיים הנתונים בסכנת הכחדה. השמורה ממוקמת כ-40 ק"מ צפונית-מערבית ליוהנסבורג, העיר הגדולה ביותר בדרום אפריקה, באזור האתרים הפרהיסטוריים המכונה בשם "ערש המין האנושי", שהוכרז כאתר מורשת עולמית ב-1999.
השמורה, הנתונה בבעלות פרטית, הוקמה ב-1985, אז כללה רק שני פרטי קרנף רחב-שפה שחיו בתוך גבולותיה. ב-1990 נפתחה השמורה למבקרים. כיום חיים בגבולותיה מעל 600 מינים של בעלי חיים. תיירים המגיעים למקום יכולים לערוך סיור מודרך ברחבי השמורה, שמתקיים ברכב עם גג פתוח, ובו יכולים לחזות התיירים ביותר מ-30 מינים שונים המשתכנים בשמורה. עם בעלי החיים המצויים בשמורה נמנים אריות, נמרים, קרנפים, מיני תאו, ברדלסים, היפופוטמים, תנינים, מעל 20 מיני אנטילופה (בהם ראם הצבי), מעל 200 מיני ציפורים ועוד. בעקבות הצלחתה של תוכנית שיושמה בשמורה, לרבייה של מין הזאב הטלוא, המצוי בסכנת הכחדה, הורחבו מאמצי הרבייה לטיגריס הבנגלי ולטיגריס הסיבירי, שניהם מינים בסכנת הכחדה, וכן לאריה הלבן, שמהווה מוטציה גנטית נדירה.
מבקרי השמורה יכולים לבקר גם באזור להאכלת החיות ובפינת ליטוף. כמו כן, ישנו בשמורה מתחם הקרוי "מסעדת הנשרים", בו נשרים מסביבתה יכולים לאכול פגרים שתורמים חקלאים מקומיים; עד 200 נשרים ניזונים בה בו-זמנית.
השמורה אף כוללת אזורים נוספים לרווחת המבקרים, כגון בתי נופש, אזור פיקניק וברביקיו, מסעדות, אזורי משחקים ואולם כנסים.
אליהוא כ"ץ

| --- | --- |

אליהוא כ"ץ, 2006
 לידה:  21 במאי 1926 ניו יורק, ארצות הברית 
 פטירה:  31 בדצמבר 2021 (בגיל 95) ירושלים 
 ענף מדעי:  סוציולוגיה, media theory 
 מקום קבורה:  הר המנוחות 
 מקום לימודים:  אוניברסיטת קולומביה  ישיבה דפלטבוש 
 מוסדות:  אוניברסיטת פנסילבניה 
 פרסים והוקרה:  דוקטור לשם כבוד (2018)  דוקטור לשם כבוד (2013)  פרס ישראל (1989) 
 בת זוג:  רות כ"ץ
 
אֵלִיהוּא כ"ץ (21 במאי 1926 – 31 בדצמבר 2021) היה סוציולוג של התקשורת, ממייסדי הטלוויזיה הישראלית, פרופסור מחקר לתקשורת באוניברסיטת פנסילבניה, חתן פרס ישראל למדעי החברה לשנת תשמ"ט 1989.